איאן מקניס

איאן מקניס (באנגלית: Ian McNeice; נולד ב-2 באוקטובר 1950) הוא שחקן אנגלי. הוא זכה להכרה כששיחק ב-1985 במיני-סדרה "Edge of Darkness" בתפקיד הסוכן הרקורט, ומהופעתו בסרטים כמו "האיש שעלה על גבעה וירד הר", "אייס ונטורה: בלש פראי" ובמיני-סדרה "חולית". בסדרה הדרמה קומית "דוק מרטין" גילם את ברט לארג', ובדרמה ההיסטורית "רומא" שיחק בתפקיד הכרוז.

ביוגרפיה
מקניס נולד בבייסינגסטוק שבמחוז המפשייר. הוא התחיל ללמוד משחק בבית הספר טאונטון שבסאמרסט, ואחר כך למד באקדמיה למוזיקה ולאמנויות הדרמה של לונדון (LAMDA) ושנתיים בסליסברי פלייהאוס. בשנים שאחר כך שיחק בתיאטרון בין השאר הופיע במשך ארבע שנים עם הלהקה השייקספירית המלכותית, והשתתף במחזה "חייו והרפתקאותיו של ניקולס ניקלבי", עיבוד לרומן "באותו שם", בתיאטראות ברודוויי.

פריצת הדרך של מקניס בטלוויזיה הייתה בסדרה זוכת הפרסים "Edge of Darkness" בתפקיד הרקורט. הוא שיחק בתפקיד סו שף אלכוהוליסט בשם גוסטב לה-רוש בסדרה הקומית "שף!", ובשנת 2000 הופיע במיני-סדרה "חולית" על פי ספרו של פרנק הרברט בתפקיד הברון ולדימיר הארקונן. ב-2003 שב וגילם את אותה דמות בסדרת ההמשך "ילדי חולית". עוד בטלוויזיה השתתף בכל שבע העונות של הסדרה "דוק מרטין" בתפקיד ברט לארג'. הוא שיחק בתפקיד אורח בפרק בסדרה "לואיס". בסדרת הדרמה "רומא" בהפקת HBO/BBC גילם מקניס את הכרוז.

בקולנוע הופיע מקניס בסרטים כמו "רחוב צ'רינג קרוס 84", "Day of the Dead", "הבריחה מאבסולום", "ממעמקי הגיהנום" ו"האיש שעלה על גבעה וירד הר". פריצת הדרך שלו באמריקה הייתה ב-1995 כששיחק בסרט "אייס ונטורה: בלש פראי". ב-2001 גילם את דמות הנאצי גרהרד קלופפר בסרט הטלוויזיה "הפתרון הסופי" בהפקת BBC/HBO. ב-2004 השתתף בסרט "מסביב לעולם בשמונים יום", וב-2005 שיחק במותחן העל-טבעי "רעש לבן". עוד שיחק בתפקיד פוטיפר בסרט "יוסף וכתונת הפסים המשגעת".

מקניס דיבב בקולו הייחודי דמויות כמו הווגון קוואלץ, מנהל הווגונים, בעיבוד הקולנועי לספרו של דאגלס אדמס "מדריך הטרמפיסט לגלקסיה". ב-2007 הופיע בפעם הראשונה בסדרת המדע בדיוני "דוקטור הו" בתסכיתי רדיו ב-BBC בפרק "Immortal Beloved" בו גילם את הנבל זאוס. בסרט "מבצע ואלקירי" בתפקיד הגנרל הגרמני יואכים פון קורצפלייש שסירב לשתף פעולה עם הקושרים נגד היטלר.

מקניס לוהק לתפקיד איליריו מופאטיס בפיילוט של HBO לסדרה "משחקי הכס", אבל בגלל בעיה בלוחות זמנים התפקיד הועבר לרוג'ר אלאם. ב-2010 וב-2011 גילם מקניס את דמותו של וינסטון צ'רצ'יל בארבעה פרקים של הסדרה "דוקטור הו". לפני כן גילם את צ'רצ'יל בהפקה של המחזה "Never So Good" מאת הווארד ברנטון , וב-2012 הופיע שוב באותו תפקיד בגרסה הבימתית של "נאום המלך".

בשנת 2023 שיחק בסרט הדרמה הביוגרפי "נפוליאון" בבימויו של רידלי סקוט, ומגולל את עלייתו לשלטון של נפוליאון בונפרטה.

פילמוגרפיה
 שנה שם שם באנגלית תפקיד הערות 1982 חייו והרפתקאותיו של ניקולס ניקלבי The Life and Adventures of Nicholas Nickleby ווקפורד סקווירס / סקאלי / קרופיה סדרת טלוויזיה 1983 The Cleopatras אלכסנדר סדרת טלוויזיה 1983 Voice Over "פאטס" באנרמן 1984 Minder אריק מורגן בפרק "Rocky Eight and a Half" 1984 סודי ביותר! Top Secret! איש מכירות עיוור 1985 Edge of Darkness הרטקורט מיני-סדרה 1987 אהבה במילים 84 Charing Cross Road ביל המפריז 1987 שירותים אישיים Personal Services הארי 1987 The Lonely Passion of Judith Hearne ברנרד רייס 1987 A Perfect Spy ספטון בויד 1988 Whoops Apocalypse תראש 1988 The Raggedy Rawney איכר 1989 הפיתויים האסורים של ואלמונט Valmont אזולאן 1989 מסביב לעולם בשמונים יום Around the World in 80 Days בטקולר מיני-סדרה 1990 בית רוסיה The Russia House מרידיו 1990 1871 הנסיך מוויילס 1991 Secret Friends איש עסקים 1992 B & B הוראס גילברט 1992 Year of the Comet איאן 1992 An Ungentlemanly Act דיק בייקר סרט טלוויזיה 1992 The Blackheath Poisonings ג'ורג' קולרד סרט טלוויזיה 1993 עידן הבגידה Age of Treason קסקה סרט טלוויזיה 1993 Don't Leave Me This Way אוסקר גילרדי 1994 הבריחה מאבסולום No Escape קינג 1995 Funny Bones סטנלי שארקלי 1995 Pie In The Sky מר וילקיס 1995 האיש שעלה על גבעה וירד הר The Englishman Who Went Up a Hill But Came Down a Mountain ג'ורג' ג'ררד 1995 Sharpe's Battle ג'נרל קולונל רונסימן סרט טלוויזיה 1995 אייס ונטורה: בלש פראי Ace Ventura: When Nature Calls פולטון גרינוול 1996 שף! Chef! גוסטב לארוש סדרת טלוויזיה 1996 קדפאל Cadfael : The Devil's Novice קנון אלוארד סדרת טלוויזיה 1997 The Beautician and the Beast איווה גרושינסקי 1997 חיים לא רגילים A Life Less Ordinary מייהו 1998 How to Make the Cruelest Month Peggy Asks 1998 הורנבלואר - ימאי וג'נטלמן Hornblower: The Examination for Lieutenant מר טאפלינג 1999 The Auteur Theory סר מקסימיליאן פייר בראון 1999 יוסף וכתונת הפסים המשגעת Joseph and the Amazing Technicolor Dreamcoat פוטיפר 1999 גן הדובדבנים The Cherry Orchard פישצ'יק 1999 מזמור חג המולד A Christmas Carol פיזיוויג סרט טלוויזיה 1999 דייוויד קופרפילד David Copperfield מר דיק סרט טלוויזיה 2000 Longitude דוקטור סדרת טלוויזיה 2000 חולית Frank Herbert's Dune הברון ולדימיר הארקונן מיני-סדרה 2000 The Sleeper מר טרבורק סרט טלוויזיה 2000 The Nine Lives of Tomas Katz מפקח 2001 Anazapta בישוף 2001 חוקר העצמות The Body ד"ר ספראול 2001 הפתרון הסופי Conspiracy ד"ר גררד קלופר 2001 ממעמקי הגיהנום From Hell ד"ר רוברט דראדג' 2001 משחקי חברה Town & Country פיטר פרינסיפל 2001 המלאך הרביעי The Fourth Angel קצין ב-MI5 2002 Amnèsia דאג צ'נדלר 2002 Man and Boy נייג'ל באטי 2002 The Final Curtain כומר 2003 Chaos and Cadavers הארי קיין 2003 ילדי חולית Frank Herbert's Children of Dune הברון ולדימיר הארקונן מיני-סדרה 2003 בלאק בול Blackball Hugh the Sideburns 2003 אהיה שם I'll Be There גראהם דרמה קומית 2004 ברידג'ט ג'ונס: עובדות החיים Bridget Jones: The Edge of Reason 2004 ספרטקוס Spartacus לנטולוס בטיאטוס 2004 מסביב לעולם בשמונים יום Around the World in 80 Days קיצ'נר 2004 דואר מהיר The Rocket Post אלכס מילן 2004 Freeze Frame סול סגר 2004 – דוק מרטין Doc Martin ברט לארג' סדרת טלוויזיה 2005 מדריך הטרמפיסט לגלקסיה The Hitchhiker's Guide to the Galaxy קוואלץ דיבוב רעש לבן White Noise ריימונד פרייס Cherished ביל באץ' סרט טלוויזיה אוליבר טוויסט Oliver Twist לימבינקס 2005–2007 רומא Rome הכרוז סדרת טלוויזיה 2006 הדליה השחורה The Black Dahlia חוקר מקרי מוות 2008 Day of the Dead די ג'יי פול מבצע ואלקירי Valkyrie יואכים פון קורצפלייש 2009 Cleopatra: Portrait of a Killer דיו קסיוס סרט טלוויזיה 2010 ג'ונתן קריק Jonathan Creek האב רודריק אלבריק 2010–2011 דוקטור הו Doctor Who וינסטון צ'רצ'יל 2012 Nativity 2: Danger in the Manger מר פיטרסון האב תעלומת אדווין דרוד The Mystery of Edwin Drood סאפסי סרט טלוויזיה 2017 האיש שהמציא את חג המולד The Man Who Invented Christmas צ'פמן 2023 נפוליאון Napoleon Archieאלפרד היצ'קוק 2 פרקים TBA Banking on Mr. Toad סר אלגרון מרשל Fairytale האב דויל

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:חברי הלהקה השייקספירית המלכותית
קטגוריה:אנגלים שנולדו ב-1950